John Nash (arhitekt)
John Nash' (* London, 1752 - † Cowes, Otok Wight, 13. maj 1835.) bio je engleski arhitekt i urbanist, poznat kao autor Regent’s Parka i Regent Streeta, podignutih u duhu klasicizma kog često zovu - regent stil, po Georgu tadašnjem Princu od Walesa koji je u to vrijeme vladao kao regent umjesto svog oca Georga III.

Biografija 

Školovao se kod arhitekta Roberta Taylora, nakon tog je počeo raditi u građevinski poduzetnik i arhitekt u Londonu. Nakon bankrota - 1783. preselio se u Wales i radio kao arhitekt na projektiranju skromnijih kuća, pa se uspio financijski oporaviti. Krajem 1790-ih vratio se u London i počeo raditi kao neformalni partner pejzažnog arhitekta Humphrya Reptona. Od 1798. radi za Princa od Walesa (budućeg kralja Georga IV). Ti poslovi donjeli su mu pravo bogatsvo pa si je u Cowesu na Otoku Wight podigao neogotički dvorac (počeo graditi 1798.), koji je utjecao na gotički preporod. 

Kad je 1811. park Marylebone vraćen na kruni, Nash je angažiran da na tom zemljištu podigne Regent’s Park. 
On je osmislio projekt koji je uključivao prokapanje kanala, izgradnju jezera, veliki pojas šume i botanički vrt. A uz sam rub parka ulazne arkade sa trgovinama i dva naselja vila na istočnom i zapadnom ulazu, koje je nakon njegove smrti dovršio njegov asistent James Pennethorne.
 
Nakon tog je radio na izgradnji Regent Streeta, duž kojeg je podigao kolonade (srušene 1848.) sa efektnim kružnim spajanjem kod Piccadilly Circusa, kog je završio oko 1825. 

Između 1813. - 1815. Nash je bio zaposlen kao glavni dvorski arhitekt, nakon tog je do 1822. radio na preuređenju Kraljevskog paviljona u Brightonu palači po uzoru na Taj Mahal, čiji su se troškovi popeli do astronomskih visina.  

Između 1827. - 29. radi na preuređenju londonskog Parka St. James i na rekonstrukciji Buckinghamske palače (koja je počela 1821.). Kad je George IV umro - 1830., Nash je smijenjen tako da nije mogao dovršiti projekt, i stavljen pod istragu vezanom uz troškove i konstrukcijske nedostatke. Otpušten je - 1831., pa se povukao u Cowes gdje je proživio u tišini posljednje godine svog života.

Izvori

Vanjske veze 

 John Nash na portalu architecture.com  

Britanski arhitekti
Klasicistički arhitekti